REPUBLIKA HRVATSKA

GRAD ZAGREB

INDUSTRIJSKA STROJARSKA ŠKOLA

KLASA: 602-03/20-06/33

URBROJ: 251-287-20/06-04/11

Zagreb, 17. studenog 2020.

**Z A P I S N I K**

45. sjednice Školskog odbora Industrijske strojarske škole, održane dana 17. studenog 2020. godine u uredu ravnatelja Škole.

Sjednici prisustvuju sljedeći članovi Školskog odbora:

1. Iva Bojčić, predsjednica Školskog odbora

2. Božo Čužić, zamjenik predsjednice Školskog odbora

3. Ilija Krstanović, član

4. Jadranko Kezerić, član

5. Snježana Barbarić, članica

6. Nenad Predovan, član

7. Ana Vereš, članica

Odsutni članovi: Ana Vereš

 Ilija Krstanović

Ostali prisutni:

1. Nenad Pavlinić, ravnatelj

2. Marija Horvatić, tajnik Škole

Sjednica je započela u 16:05 sati.

Zapisnik vodi Marija Horvatić, tajnica Škole

Gospođa Iva Bojčić, predsjednica Školskog odbora, pozdravlja nazočne i otvara 44. sjednicu Školskog odbora, potvrđuje da je na sjednici nazočno pet članova, čime postoji kvorum za pravovaljan rad i odlučivanje.

 **D n e v n i r e d:**

1. Verifikacija zapisnika 44. sjednice Školskog odbora
2. Davanje prethodne suglasnosti Školskog odbora na prijedlog Odluke o imenovanju povjerenstava za reviziju i otpis u školskoj knjižnici;
3. Davanje prethodne suglasnosti Školskog odbora na prijedlog ravnatelja za zasnivanje radnog odnosa po natječaju, za radno mjesto:
	* nastavnik/ica matematike - određeno, puno radno vrijeme, 40 sati tjedno, 1 izvršitelj-zamjena;
	* nastavnik/ica engleskog jezika - određeno, nepuno radno vrijeme, 20 sati tjedno, 1 izvršitelj-zamjena;
4. Razno

Dnevni red je sa pet glasova “za“, jednoglasno usvojen.

**AD.1.**

Predsjednica Školskog odbora, Iva Bojčić, daje na verifikaciju Zapisnik s 44. sjednice Školskog odbora koji prisutni članovi Školskog odbora jednoglasno usvajaju.

**AD.2.**

Predsjednica Školskog odbora, Iva Bojčić daje na glasanje 2. točku Dnevnog reda, odnosno Davanje prethodne suglasnosti Školskog odbora na prijedlog Odluke o imenovanju povjerenstava za reviziju i otpis u školskoj knjižnici, koje Odluke su članovi Školskog odbora zaprimili ranije putem elektroničke pošte te se jednoglasno usuglasili kako nema potrebe za obrazlaganjem.

Navedenu točku dnevnog reda članovi Školskog odbora jednoglasno usvajaju.

**AD.3.**

Predsjednica Školskog odbora, Iva Bojčić daje riječ ravnatelju, gospodinu Nenadu Pavliniću, koji izvješćuje prisutne članove Školskog odbora o provedenom Javnom natječaju, odnosno o pristiglim prijavama za raspisana radna mjesta, kao i da su na Javni natječaj za:

* nastavnika/cu matematike, određeno puno radno vrijeme, 40 sati tjedno, 1 izvršitelj-zamjena, zaprimljene 2 prijave, od kojih su obje ispravne, međutim jedan kandidat nije pristupio testiranju te da je Povjerenstvo nakon provedenog razgovora kao najboljeg kandidata izabralo Dubravka Županića;
* nastavnika/cu engleskog jezika- određeno, nepuno radno vrijeme, 20 sati tjedno, 1 izvršitelj-zamjena, zaprimljene tri prijave, koje zadovoljavaju uvjete iz natječaja, međutim dva kandidata nisu pristupila testiranju te da je Povjerenstvo nakon provedenog razgovora kao najboljeg kandidata izabralo Joška Bodulića;

Nakon izlaganja ravnatelja predsjednica Školskog odbora, Iva Bojčić, daje na glasanje 3. točku dnevnog reda, odnosno davanje suglasnosti Školskog odbora na prijedlog ravnatelja za zasnivanje radnog odnosa po provedenom Javnom natječaju za odabrane kandidate.

Školski odbor je glasovao za svakog kandidata pojedinačno, odnosno dao suglasnost za svakog odabranog kandidata, čime je 3. točka dnevnog reda jednoglasno usvojena.

**AD.4.**

Predsjednica Školskog odbora, Iva Bojčić daje riječ tajnici, Mariji Horvatić, koja obavještava članove Školskog odbora kako je zatražena suglasnost Gradskog ureda za upravljanje imovinom Grada za raspisivanje javnog natječaja za davanje u zakup školskog prostora kako je odlučeno na 44. sjednici te da je nadležan gradski ured zatražio nadopunu teksta javnog natječaja.

 Sjednica je završena u 16:45 sati.

Zapisnik vodila: Predsjednica Školskog odbora:

Marija Horvatić, struc. spec. adimn. publ.. Iva Bojčić, prof.